
IEPIRKUMA Nr. GNP 2026/74/ERAF LĪGUMS (PROJEKTS)
par iebūvējamo virtuves iekārtu ar sadzīves tehniku piegādi un uzstādīšanu Lizuma pamatskolā
Gulbenē,







2026.gada ___.___________
Gulbenes novada pašvaldība, reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā pamatojoties uz Gulbenes novada domes 2023.gada 21.decembra saistošajiem noteikumiem Nr.24 “Gulbenes novada pašvaldības nolikums” rīkojas tās izpilddirektore Antra Sprudzāne, no vienas puses, un
_________________________, reģistrācijas numurs ____________, juridiskā adrese: __________, turpmāk – Piegādātājs, kuras vārdā pamatojoties uz ______ rīkojas tās _______________________, no otras puses, Pasūtītājs un Piegādātājs atsevišķi vai kopā, turpmāk – Puse vai Puses, pamatojoties uz iepirkuma „Iebūvējamo virtuves iekārtu ar sadzīves tehniku piegāde un uzstādīšana Lizuma pamatskolā”, identifikācijas numurs GNP 2026/74/ERAF, turpmāk – Iepirkums, rezultātiem, un Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" projekta “Kvalitatīva mācību satura nodrošināšana Gulbenes novada izglītības iestādēs”, Nr. 4.2.1.5/2/25/I/013, ietvaros, turpmāk - Projekts, noslēdz šo piegādes līgumu, turpmāk – Līgums.
1. Līguma priekšmets
1.1. Pasūtītājs uzdod un Piegādātājs apņemas izgatavot, piegādāt un uzstādīt iebūvējamo virtuves iekārtu ar sadzīves tehniku Lizuma pamatskolā, turpmāk – Preces, sortimentā un apjomā, kas norādītas Līguma 1.pielikumā un par cenām, kas norādītas Līguma 2.pielikumā, bet Pasūtītājs apņemas pieņemt un apmaksāt piegādātās Preces atbilstoši Līgumā noteiktajai kārtībai.

1.2. Preču piegādes un uzstādīšanas vieta: ”Pils”, Lizums, Gulbenes novads, LV-4425.
2. Līgumcena un norēķinu kārtība
2.1. Kopējā līgumcena par Precēm bez pievienotās vērtības nodokļa (turpmāk – PVN) ir ______ EUR (________).

2.2. PVN tiek maksāts saskaņā ar Latvijas Republikā spēkā esošo nodokļa likmi.
2.3. Līgumcena ietver Preču piegādes izdevumus līdz Līguma  1.2.punktā norādītajai piegādes vietai (t.sk. transporta izmaksas), izkraušanas, iepakojuma izmaksas, visus nodokļus (izņemot PVN) un nodevas, kā arī citas izmaksas, kas attiecas uz Preču piegādi un uzstādīšanu.
2.4. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
2.5. Pasūtītājs samaksu veic 30 (trīsdesmit) dienu laikā no Preču pieņemšanas – nodošanas akta parakstīšanas un atbilstoša rēķina saņemšanas dienas. 
2.6. Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja norādīto bankas kontu.

2.7. Ja Piegādātājam saskaņā ar Līgumu ir aprēķināts līgumsods, Pasūtītājs ir tiesīgs ieturēt to bezstrīda kārtībā no Piegādātājam izmaksājamās līgumcenas.

3. PREČU NODOŠANAS UN PIEŅEMŠANAS KĀRTĪBA

3.1. Piegādātājs 2 (divu) mēnešu laikā no Līguma noslēgšanas dienas piegādā, uzstāda Līguma 1.pielikumā noteiktās Preces, un nodod tās Pasūtītājam saskaņā ar Līgumā noteikto. Precīzu piegādes dienu un laiku Piegādātājs saskaņo ar Pasūtītāja Līguma 3.7.1.punktā minēto pilnvaroto pārstāvi vismaz 3 (trīs) darbdienas pirms plānotā piegādes datuma, ievērojot Pasūtītāja darba laiku un citus būtiskus apstākļus.
3.2. Veicot Preču piegādi, Piegādātājs iesniedz Pasūtītājam Preču pieņemšanas-nodošanas aktu, kurā uzskaitītas Preces, to apjoms un cena.

3.3. Pasūtītājs 3 (trīs) darbdienu laikā no Preču piegādes ir tiesīgs pārbaudīt Preču atbilstību Līguma noteikumiem un rēķinam. Ja Pasūtītājam ir iebildumi par Preču vai kādu no to daļām atbilstību Līguma noteikumiem, Pasūtītājs sagatavo defektu aktu un iesniedz to Piegādātājam, nosūtot uz e-pasta adresi: ______. Piegādātājs ne vēlāk kā 2 (divu) darbdienu laikā, skaitot no defektu akta nosūtīšanas dienas uz norādīto e-pastu (bez elektroniski droša paraksta un laika zīmoga), pieņem atpakaļ no Pasūtītāja Līgumam neatbilstošās Preces (nodrošinot Preces pieņemšanu piegādes adresē) un 15 (piecpadsmit) darbdienu laikā (skaitot no defektu akta nosūtīšanas dienas uz e-pastu) veic Līguma noteikumiem neatbilstošu Preču aizvietošanu ar atbilstošām Precēm vai novērš to trūkumus uz sava rēķina. Ja Piegādātājs nepiekrīt defektu aktā norādītajam, Piegādātājs ne vēlāk kā 2 (divu) darbdienu laikā no defektu akta saņemšanas dienas rakstveidā iesniedz Pasūtītājam motivētu atteikumu novērst konstatētās neatbilstības. 
3.4. Jautājumu par defektu aktā norādītā pamatotību izlemj Pušu līgumā pilnvarotie pārstāvji. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preču defekta rašanās iemesls nav Pasūtītāja vaina. Ja neatkarīgais eksperts konstatē, ka Preču defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.

3.5. Piegādātājs ir atbildīgs par Preču nejaušas, pilnīgas vai daļējas bojāejas vai sabojāšanās risku līdz Preču pieņemšanas-nodošanas akta  abpusējas parakstīšanas brīdim.
3.6. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) abpusēji parakstījušas Preču pieņemšanas-nodošanas aktu. 

3.7. Pilnvarotās personas Līguma saistību izpildē (pieņemt Preces, parakstīt rēķinu, sagatavot un parakstīt defektu aktu, veikt Līguma izpildes kontroli un komunikāciju par Līguma izpildi u.c., izņemot Līguma grozījumu parakstīšanu): 
3.7.1. no Pasūtītāja puses ir Gulbenes novada Centrālās pārvaldes Attīstības un iepirkumu nodaļas vecākā projektu vadītāja Zane Ozola-Ozoliņa, tālr.: 64473229, e-pasts:  zane.ozola-ozolina@gulbene.lv;


3.7.2. no Piegādātāja puses ir <<amats, vārds, uzvārds>>, tālr.: _________, e-pasts: ____________.

4. PREČU KVALITĀTE UN GARANTIJA
4.1. Piegādātajām Precēm ir jāatbilst Līguma 1.pielikumā noteiktajām prasībām. 
4.2. Piegādātājs garantē, ka piegādātās Preces atbilst Līguma noteikumiem un ir derīgas lietošanai to paredzētajam mērķim. 
4.3. Piegādātājs garantē Pasūtītājam Līguma 1.1.punktā un Līguma 1. pielikumā minēto Preču kvalitāti vismaz 24 (divdesmit četrus) mēnešus no to piegādes brīža. 
4.4. Ja Preču garantijas termiņa laikā Pasūtītājs konstatē kādai no Precēm kādu trūkumu, defektu vai bojājumu, kas radies Preču izgatavošanā pielietotā materiāla dēļ vai bojājumu dēļ, kas nav radušies nepareizas ekspluatācijas rezultātā, Pasūtītājs sastādīta rakstisku pretenziju un iesniedz to Piegādātājam. Piegādātājs 2 (divu) darbdienu laikā no pretenzijas saņemšanas dienas izvērtē pretenzijā norādītos trūkumus, un rakstiski paziņo Pasūtītājam, savu lēmumu. Ja Piegādātājs akceptē norādītos trūkumus, tas rakstiski paziņo Pasūtītājam par to novēršanu uz sava rēķina, kā arī par novēršanas termiņiem, kas nevar būt ilgāki par 15 (piecpadsmit) darbdienām no pretenzijas nosūtīšanas dienas uz Piegādātāja e-pastu (bez elektroniski droša paraksta un laika zīmoga). Ja defekti vai trūkumi ir radušies Pasūtītāja vainas dēļ, Piegādātājam nav pienākuma nodrošināt garantijas izpildi. 
4.5. Ja Puses nevar vienoties par Preču garantijas laikā atklāto defektu novēršanu, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preces defekta rašanās iemesls nav Pasūtītāja vaina. Ja neatkarīgais eksperts konstatē, ka Preces defekts radies nepareizas ekspluatācijas rezultātā, neatkarīgā eksperta pakalpojumu apmaksā Pasūtītājs. 
4.6. Ja garantijas laikā Prece tiek remontēta vairāk kā 2 (divas) reizes, pie trešās reizes Pasūtītāja pilnvarotajai personai ir tiesības pieprasīt remontētās Preces nomaiņu pret identisku jaunu Preci, un šādā gadījumā garantijas laiks tiek noteikts 24 (divdesmit četri) mēneši no jaunās Preču vienības piegādes dienas. 
5. Pušu ATBILDĪBA
5.1. Ja Piegādātājs neapmaina Līguma noteikumiem neatbilstošas kvalitātes piegādātas Preces Līguma 3.3. un/vai 4.4.punktā noteiktajā termiņā vai neveic Preču garantijas laikā konstatēto defektu novēršanu Līgumā noteiktajā termiņā, Piegādātājs maksā Pasūtītājam līgumsodu 5% (pieci procenti) no Līguma noteikumiem neatbilstošo Preču cenas par katru šādu konstatēto gadījumu. 
5.2. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu 0,05% (nulle, komats, nulle pieci procenti) no savlaicīgi nepiegādātās Preču summas par katru nokavēto dienu, bet ne vairāk kā 10% (desmit procenti) no Līguma 2.1.punktā noteiktās līgumcenas. 
5.3. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,05% (nulle, komats, nulle pieci procenti) no savlaicīgi neapmaksātā rēķina summas par katru nokavēto dienu, bet ne vairāk kā 10% (desmit procenti) no Līguma 2.1.punktā noteiktās līgumcenas. 
5.4. Līgumā noteikto līgumsodu apmaksa tiek veikta 10 (desmit) darbdienu laikā pēc attiecīgās Puses rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamās samaksas. 
5.5. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma izpildi. 
5.6. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem. 
6. STRĪDU RISINĀŠANAS KĀRTĪBA

6.1. Jebkuri no Līguma izrietoši strīdi, kas rodas starp Pusēm, tiek risināti savstarpēju sarunu ceļā. 
6.2. No Līguma izrietošās saistības, kas nav atrunātas Līgumā, apspriežamas atbilstoši Latvijas Republikas normatīvajiem aktiem. 
6.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikas spēkā esošajiem normatīvajiem aktiem. 
6.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem. 

7. Līguma darbības termiņš, līguma grozīšanas un pirmstermiņa izbeigšanas kārtība
7.1. Līgums stājas spēkā dienā, kad to paraksta pēdējā no Pusēm un ir spēkā līdz Līgumā noteikto saistību izpildei.
7.2. Puses var izbeigt Līgumu rakstveidā par to vienojoties.
7.3. Pasūtītājs ir tiesīgs nekavējoties vienpusēji izbeigt Līgumu, iepriekš par to nebrīdinot Piegādātāju, ja Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.

7.4. Ja Piegādātājs ir pārkāpis kādu no Līguma noteikumiem, Pasūtītājs ir tiesīgs vienpusēji  iepriekš rakstiski brīdinot, norādot termiņu (kurš nedrīkst būt īsāks par 10 (desmit) dienām, skaitot no dienas, kad atbilstoši Paziņošanas likumā noteiktajam puse to ir saņēmusi) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad Pasūtītājs var vienpusēji izbeigt Līgumu, nosūtot par to Piegādātājam rakstisku paziņojumu, ja:
7.4.1. Piegādātājs ir maldinājis Pasūtītāju par savu atbilstību Iepirkumā izvirzītajām prasībām;
7.4.2. Preču piegāde neatbilst Līgumam, šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams Pasūtītājs;

7.4.3. Piegādātājs pārkāpj vai nepilda citu būtisku Līgumā paredzētu pienākumu;

7.4.4. Piegādātājs ir patvaļīgi pārtraucis Līguma izpildi, tai skaitā Piegādātājs nav sasniedzams juridiskajā adresē;

7.4.5. Piegādātājs kavē Preču piegādes termiņu ilgāk par 30 (trīsdesmit) dienām;
7.4.6. Piegādātājam piemērotais  līgumsods sasniedzis 10% (desmit procenti) no Līguma 2.1.punktā norādītās kopējās līgumcenas;
7.4.7. Piegādātājs Pasūtītājam nodarījis zaudējumus;

7.4.8. notikusi Piegādātāja labprātīga vai piespiedu likvidācija;

7.4.9. pret Piegādātāja uzsākta maksātnespējas procedūra;

7.4.10. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% (divdesmit pieci procenti) vai lielākā apmērā no līgumcenas, un minētā korekcija izriet no Piegādātāja pieļauta Līguma pārkāpuma. Šādā gadījumā Piegādātājs atlīdzina Pasūtītājam ar izbeigšanu radītos tiešos zaudējumus;
7.5. Līguma 7.4. punktā noteiktajos gadījumos Līgums uzskatāms par izbeigtu otrajā darba dienā pēc paziņojuma nosūtīšanas elektroniski uz Piegādātāja Līgumā norādīto elektroniskā pasta adresi (t.sk. bez droša elektroniskā paraksta) vai izmantojot oficiālo e-adresi. 
7.6.  Līgumā var veikt nebūtiskus grozījumus, ievērojot Publisko iepirkumu likuma 61.panta noteikumus. 

7.7. Būtiski Līguma grozījumi nav  pieļaujami. 
7.8. Ja tiek mainīta kādas Puses adrese, rekvizīti, konta numurs vai pārstāvji, attiecīgā Puse nekavējoties rakstveidā informē par to otru Pusi.

8. Nepārvaramas varas apstākļi

8.1. Puse, kas nevar pilnīgi vai daļēji izpildīt savas saistības nepārvaramas varas apstākļu dēļ, nekavējoties rakstiski informē otro Pusi par šādu apstākļu iestāšanos un pievieno šo apstākļu rašanos apstiprinošu, kompetentu institūciju izziņu, kā arī veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.
8.2. Nepārvaramas varas apstākļos, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst, Puse tiek atbrīvoti no atbildības par līgumā paredzēto saistību pilnīgu vai daļēju neizpildi.

9. Līguma izpildē iesaistītais personāls, apakšuzņēmēji un to nomaiņa

9.1. Piegādes veikšanai Piegādātājs piesaista Iepirkuma piedāvājumā norādītos apakšuzņēmējus. Piegādātājs ir atbildīgs par piesaistītā personāla un apakšuzņēmēju veiktā pakalpojuma atbilstību Līguma prasībām.

9.2. Piegādātājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
9.3. Piegādātājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par apakšuzņēmēju sarakstā norādīto apakšuzņēmēju nomaiņu, prasīt nomaināmo apakšuzņēmēja viedokli par nomaiņas iemesliem.
9.4. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
9.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.4.2. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 EUR (desmit tūkstoši euro) no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta otrās daļas 1.-7., 10.-14.punktā minētajiem pretendentu izslēgšanas gadījumiem. 
9.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

9.6. Pasūtītājs pieņem lēmumu atļaut vai atteikt apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju iesaistīšanu Līguma izpildē, ne vēlāk kā 5 (piecu) darbdienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Piegādātājam.

10. Noslēguma jautājumi
10.1. Piegādātājs nodrošina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

10.2. Līguma izpildes gaitā Puses vadās pēc Latvijas Republikā spēkā esošajiem normatīvajiem aktiem.
10.3. Līguma noteikumi piemērojami, ciktāl tie nav pretrunā ar normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās.
10.4. Nevienai no Pusēm nav tiesību nodot savas tiesības un pienākumus trešajai personai bez otras Puses piekrišanas.
10.5. Puses vienojas, ka visa korespondences apmaiņa notiek elektroniski,  un visi dokumenti, ko puses Līguma sakarā nosūtījušas viena otrai ar elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darba dienā pēc tās nosūtīšanas. Informācija, kas paziņota, izmantojot oficiālo e-adresi,  uzskatāma par paziņotu otrajā darba dienā pēc tās nosūtīšanas.

10.6. Līgums ir saistošs katras Puses likumīgajam saistību pārņēmējam.
10.7. Parakstot Līgumu, Puses apliecina, ka ar Līguma tekstu ir iepazinušās un tam piekrīt.
10.8. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
10.9. Līgumam ir pievienoti pielikumi, kas ir tā neatņemamas sastāvdaļas:
10.9.1. 1.pielikums „Tehniskās specifikācijas un tehniskais piedāvājums”;
10.9.2. 2.pielikums „Finanšu piedāvājums”.

11. Pušu rekvizīti un paraksti
	PASŪTĪTĀJS:

Gulbenes novada pašvaldība
Reģistrācijas Nr. 90009116327

Juridiskā adrese: Ābeļu iela 2, Gulbene, 

Gulbenes novads, LV-4401

Banka: Valsts kase
Kods: TRELLV22
Konta numurs: LV57TREL9802581011000
e-pasts: dome@gulbene.lv

e-adrese:_DEFAULT@90009116327

E-RĒĶINI e-adreses apakšadrese:
EINVOICE_GNP@90009116327
<<amats>>
_____________________<<v.uzvārds>>

	PIEGĀDĀTĀJS:

Reģistrācijas Nr. 
Juridiskā adrese: 
Banka: 

Kods: 

Konta numurs: 

<<amats>>

_____________________<<v.uzvārds>>



DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
1.pielikums

pie atklāta konkursa „Iebūvējamo virtuves iekārtu 
ar sadzīves tehniku piegāde un 
uzstādīšana Lizuma pamatskolā” nolikuma 


(ID Nr. GNP 2026/74/ERAF)
TEHNISKĀ SPECIFIKĀCIJA – TEHNISKAIS PIEDĀVĀJUMS
2.pielikums

pie atklāta konkursa „Iebūvējamo virtuves iekārtu 
ar sadzīves tehniku piegāde un 
uzstādīšana Lizuma pamatskolā” nolikuma 


(ID Nr. GNP 2026/74/ERAF)
FINANŠU PIEDĀVĀJUMS

